הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 6, 2016-11-08 12:30

מכלוף מיקי זוהר: אני מתכבד לפתוח את הדיון בוועדה המיוחדת לצדק חלוקתי ולשוויון חברתי, שהוא המשך לדיון הקודם אותו ערכנו לפני כמה חודשים, ב-1 באוגוסט 2016, בנושא אי-היערכות המדינה להרחבת העיר קריית-גת.

מכלוף מיקי זוהר: היום נרצה לשמוע בעיקר מה קורה בעיר קריית-גת מאז הדיון ואותן התפתחויות והאם משרדי הממשלה הפנימו את תוכן הדיון הקודם ועשו פעולות רלוונטיות.

מכלוף מיקי זוהר: נאמר לי, לצערי הרב, שמשרד האוצר שוב לא שלח נציג רלוונטי שמטפל בנושאים הכלכליים אז אני מודיע לפרוטוקול הוועדה שבפעם הבאה שיזומן מישהו ממשרד האוצר כנראה נעשה את זה באמצעות צו הבאה ואז הוא יהיה חייב להגיע ולא יוכל לחמוק מן השאלות שאנחנו רוצים לשאול אותו.

מכלוף מיקי זוהר: אני מקווה שלא ניגרר לסוגיה הזאת.

מכלוף מיקי זוהר: בכל מקרה, אני מבקש ממנהלת הוועדה להעביר פנייה בכתב ולקבל תשובה בכתב לכל השאלות שיועלו היום, ואת התשובות כמובן נרצה לקבל במהרה.

מכלוף מיקי זוהר: לפני שנעבור למשרדי הממשלה, הייתי רוצה להעביר את רשות הדיבור לראש עיריית קריית-גת, מר אבירם דהרי, שיאמר כמה דברים.

מכלוף מיקי זוהר: הוא יציג לנו גם שקף מעניין מאוד שחשוב שכולם יתרשמו ממנו, שיבינו את הנתונים לעומקם.

מכלוף מיקי זוהר: הבמה לרשותך, אדוני.

<אבירם דהרי: תודה רבה, כבוד היושב-ראש.

<אבירם דהרי: בישיבה הקודמת הצגנו את הסטטוס של העיר קריית-גת מבחינת התוכניות.

<אבירם דהרי: עכשיו נציג סטטוס של מה שכבר בוצע מבחינתנו.

<אבירם דהרי: אתם יכולים לראות שרק בכרמי גת – אני כבר לא מדבר בתוך העיר, ואני גם רוצה להגיד בהזדמנות הזאת, כבוד היושב-ראש, השכונה המערבית, שבה יש 10,000 יחידות דיור כבר אושרה, זאת אומרת אפשר להוציא היתרי בנייה ל-10,000 באזור המערבי.

<אבירם דהרי: היא אושרה ועדיין זה לא בשטח השיפוט שלנו.

<אבירם דהרי: זה לגבי הצד המערבי, ובזה מדינת ישראל לחוצה, ממש לחוצה.

<אבירם דהרי: בואו נראה רק לגבי כרמי גת, יותר קל להציג את זה כי הכמויות גדולות.

<אבירם דהרי: שווקו – זה אומר שנכנס כסף לאוצר – 1,000 יחידות באפריל 2014, בנובמבר 2014 עוד 1,500 יחידות, בנובמבר 2015 עוד 2,000 יחידות ובמאי 2016 עוד 3,000 יחידות.

<אבירם דהרי: שווקה כרמי גת, 7,500 יחידות דיור שווקו ושולמו למדינת ישראל.

<אבירם דהרי: בינתיים הוצאנו כבר 2,000 היתרי בנייה.

<אבירם דהרי: יש בקנה יזמים שקנו את מתחמים 01 ו-03-04, 5,000 יחידות.

<אבירם דהרי: הם רוצים שנדבר איתם.

<אבירם דהרי: הם מתקשרים בכל בוקר כדי שנדבר איתם.

<אבירם דהרי: על מה יש לדבר איתם?

<אבירם דהרי: את התשתיות של שתי השכונות הראשונות, מתחמים 07 ו-02, שזה לבד 2,500 יחידות, שכבר 2,000 היתרים הוצאו ואו-טו-טו יהיו עוד 500, את התשתיות סיימנו.

<אבירם דהרי: מבחינתנו עיריית קריית-גת סיימה את התשתיות.

<אבירם דהרי: אבל גנים, בתי-ספר וכל התשתיות הציבוריות, מבני הציבור שמשרתים את הציבור לא קיימים.

<אבירם דהרי: על גני ילדים בכלל אין מה לדבר.

<אבירם דהרי: אתמול יצא קול קורא שאולי בשנת 2017 נקבל הרשאה, אולי, ונצטרך לבנות כמה גנים שיתנו, כאשר אנחנו מדברים על דברים ששווקו בשנת 2014.

<אבירם דהרי: מאז הישיבה הקודמת ועד עכשיו הושלם בית-הספר היסודי אבל אנשים גם צריכים בית-ספר מקיף וכן הלאה.

<אבירם דהרי: יש לציין לחיוב שמשרד החינוך מבין והוא עכשיו צריך לצמצם פערים, ביחד אנחנו רוצים לצמצם את הפערים.

<אבירם דהרי: אבל מה הבעיה?

<אבירם דהרי: אנחנו מדברים על מתחם 07, השכונה הראשונה של 1,000 יחידות דיור.

<אבירם דהרי: כאשר אנחנו מדברים עם משרד החינוך או עם שאר הגופים הם מדברים על מתחם 07, הם אפילו לא מדמיינים שיש כבר 7,500 יחידות דיור בחוץ, לא 1,000.

<אבירם דהרי: אנחנו עכשיו מתאמצים לפתור את הפער של ה-1,000 הראשונים, לא של ה-7,500.

<אבירם דהרי: אנחנו רוצים איכשהו להעביר לאנשים את התחושה: חברים, אתם עכשיו עובדים להעביר לי מעון יום, אל תעבירו לי רק למתחם 07.

<אבירם דהרי: אם כבר אתם מעבירים לי בפברואר 2017 תעבירו לי למתחמים 07, 02 ו-01.

<אבירם דהרי: מדובר בסך הכול על 50 גני ילדים.

<אבירם דהרי: האם תעבירו לי שניים וב-2018 עוד שניים?

<אבירם דהרי: על מה אתם מדברים?

<אבירם דהרי: צריך לזכור היטב, יש לנו הסכם גג חתום מנובמבר 2013.

<אבירם דהרי: הכסף הזה מוקצה מנובמבר 2013.

<אבירם דהרי: אני לא צריך לחכות לשום דבר.

<אבירם דהרי: במוניציפלי זה מקביל לתב"ר.

<אבירם דהרי: יש לי את הכסף, זה לא קשור לתקציב השנתי.

<אבירם דהרי: לכן כל ה-1.6 מיליארד שקל היה אמור להיות מוקצה בנובמבר 2013.

<אבירם דהרי: כאשר אני בא למשרד הכלכלה והתעשייה או למשרד החינוך והוא אומר לי: "אתן לך חצי בית-ספר או רבע גן, או אתן לך למתחם 07".

<אבירם דהרי: ידידי היקר, אתה צריך להביא לי 50 גני ילדים.

<אבירם דהרי: אתה רוצה להביא אותם במנות של 15, 15 – בסדר, הרשאות, כי אני לא יכול לעבוד כך.

<אבירם דהרי: אתה לא תביא לי אחד, אחד וחצי, שניים, חצי בית-ספר, רבע גן.

<אבירם דהרי: אנשים מתקשרים.

<אבירם דהרי: בבחירות הקודמות הייתה סיסמה של המתנגדים שלי "קריית-גת לא תהיה בית-שמש", הם תפסו איזה סלוגן, משהו על חרדים וסיפורים.

<אבירם דהרי: אחרי הכתבה שהייתה אתמול בערב ב"וו'יינט" אני כותב: "קריית-גת לא תהיה ראש-העין".

<אבירם דהרי: בראש-העין עכשיו התאגדו כל הדיירים ואמרו: תעצור.

<אבירם דהרי: מה, אתה עושה צחוק?

<אבירם דהרי: יש בניינים, יש הכול, אבל פרט לזה אין כלום.

<אבירם דהרי: היש כדבר הזה?

<אבירם דהרי: אני לא רוצה להופיע בכתבות האלה.

<אבירם דהרי: מדובר ב-7,000 משפחות שיוציאו 1.5 מיליון שקל בממוצע ממיטב כספם.

<אבירם דהרי: זה מיליארדי שקלים, זה 10 מיליארד שקלים.

<אבירם דהרי: הם רוצים לגור, הם שילמו כסף.

<אבירם דהרי: הם לא קיבלו דירת "עמידר" אלא הם שילמו 1.5 מיליון שקל והם רוצים לגור.

<אבירם דהרי: הם לא ילכו לשכירות וישלמו עוד 4,000 שקל לחודש ועוד משכנתה ועוד הוצאות.

<אבירם דהרי: ועל מה?

<אבירם דהרי: יש הסכם עם המדינה מנובמבר 2013.

<אבירם דהרי: אני לא מבין למה אני צריך על כל בית-ספר או על כל גן ילדים להתחיל לריב.

<אבירם דהרי: אני צריך שלושה בתי-ספר מקיפים, שלח לי הרשאה לשלושתם, עכשיו שלח לי.

<אבירם דהרי: למה לא?

<אבירם דהרי: מדינת ישראל קיבלה את הכסף על כל 7,000 יחידות הדיור.

<אבירם דהרי: קיבלת את הכסף, וממילא זה גם לא תלוי בכסף.

<אבירם דהרי: קיבלת את הכסף מעל האומדן, הרבה מעל האומדן.

<אבירם דהרי: יותר מזה, כל-כך אתה מתלהב – אני מדבר על משרד האוצר, וזה בסדר, אנחנו חברים טובים, והלכנו אתכם גם בעניין השכונה המערבית.

מכלוף מיקי זוהר: אתה מדבר בשם עצמך.

מכלוף מיקי זוהר: אנחנו לא חברים טובים.

<אבירם דהרי: כולם חברים טובים של האוצר, אבל זה חד-כיווני.

<אבירם דהרי: בקיצור, בשכונה המערבית יש 10,000 יחידות דיור.

<אבירם דהרי: עוד מעט הם יבקשו לשווק אותן.

<אבירם דהרי: אתה מבין את הקטע?

<אבירם דהרי: עד כדי כך מנותקים, לא תאמין.

<אבירם דהרי: בשבוע שעבר קראו לי לדיון דחוף במשרד האוצר.

<אבירם דהרי: אלה שזכו במתחמים 03 ו-04, כלומר אלה שמאחורי העץ, הם דיור למשתכן וכן הלאה, הביאו את הקבלנים.

<אבירם דהרי: הם התקשרו לקבלנים ושאלו: מתי אתם מתחילים לבנות?

<אבירם דהרי: איזה לבנות?

<אבירם דהרי: בואו נדבר קודם על מתחם 01, בואו נדבר על מתחם 02.

<אבירם דהרי: מתחמים 03 ו-04 – מתי מתחילים לבנות?

<אבירם דהרי: אז ערכו דיון איך לזרז את זה.

<אבירם דהרי: שאלתי: אתם צוחקים עליי?

<אבירם דהרי: מחלף עוד לא התחלתם, מחלף שהוא תנאי למתחם 07 במקור, ל-1,000 היחידות הראשונות.

<אבירם דהרי: אחר-כך עשו משהו, נהיה תנאי ל-2,000 הראשונים.

<אבירם דהרי: בסוף זה יהיה תנאי ל-7,000 הראשונים?

<אבירם דהרי: מה אתם רוצים?

<אבירם דהרי: אני לא מבין את הקטע.

<אבירם דהרי: זה רק ברמה של התשתיות.

<אבירם דהרי: בואו נגיד, זו בעיה בגדול של הקבלנים ושל התושבים שקנו.

<אבירם דהרי: אספר לך יותר מזה, גמרנו פיתוח של שתי השכונות הראשונות בסכום 200-300 מיליון שקל.

<אבירם דהרי: עושים עכשיו מכרז לפיתוח של השכונה הבאה ומתברר שחברת החשמל עוד לא שילמה להם.

<אבירם דהרי: אז עכשיו הם לא עושים את העבודות.

מכלוף מיקי זוהר: מי צריך לשלם להם?

<אבירם דהרי: רשות מקרקעי ישראל ישירות, לא דרכנו.

<אבירם דהרי: מה שעובר דרכנו עובד "פיקס".

<אבירם דהרי: רשות מקרקעי ישראל, לא יודע מי, משרד האוצר, תמיד שם זה איפשהו נגמר במעברים ביניהם.

<אבירם דהרי: לא שילמו עבור ההזמנות לעשות את העבודות.

<אבירם דהרי: אז עכשיו מה קרה?

<אבירם דהרי: השקענו 300 מיליון שקל בתשתיות.

<אבירם דהרי: יבואו עכשיו אנשי חברת החשמל ויתחילו לחפור.

<אבירם דהרי: כבר גמרנו את הכביש ועכשיו נתחיל לחפור כבישים ומדרכות.

<אבירם דהרי: זה בדיחה.

<אבירם דהרי: זה נזק של 50 מיליון שקל.

<אבירם דהרי: אתה מבין?

<אבירם דהרי: ועוד לא נסעה מכונית של תושב שם וכבר אני צריך לחפור.

<אבירם דהרי: למה?

<אבירם דהרי: כי הם מתעכבים.

<אבירם דהרי: אנשים לא מבינים, אם פלוני מתעכב אני משלם בגין העיכוב.

<אבירם דהרי: אם פלוני מתעכב הסנכרון מתפספס, וזה מסתכם בעשרות ומאות מיליונים.

<אבירם דהרי: זה מטורף.

<אבירם דהרי: זה היה הפתיחה.

<אבירם דהרי: כעת אסביר לך מה קורה לעירייה עצמה.

<אבירם דהרי: רק תיקון קל, יש גירעון שוטף, בין השאר בגין כוח אדם.

<אבירם דהרי: מה קרה?

<אבירם דהרי: לפני כרמי גת עשינו שתי שכונות, רובע הבנים וגוגנהיים, אלה שעוד לא נגמרו כי משרד הבינוי והשיכון אחראי על הפיתוח של התשתיות בהם.

<אבירם דהרי: זה היה הנורמה אז כולם מתעכבים, אין בעיה.

<אבירם דהרי: כשאנחנו לקחנו על עצמנו את הפיתוח בכרמי גת רצנו מהר, פתאום כל מי שמתעכב רואים אותו.

<אבירם דהרי: הנה, אתה יכול לראות את רובע הבנים וגם גוגנהיים, שם גרים אנשים כבר 3 שנים, 1,200-1,400 משפחות ואין להם אפילו מדרכות, שלא נדבר על מבני ציבור.

<אבירם דהרי: אבל התושבים נמצאים ואני כבר סופג את העלויות שלהם, זה לא קשור עכשיו לפיתוח, את העלויות השוטפות.

<יקי מואב: אין מדרכות אבל יש תשתית חינוך וכן הלאה.

<אבירם דהרי: מזל שזו שכונה בתוך העיר הוותיקה אז יש לה בית-ספר מעבר לכביש.

<יקי מואב: התלמידים מגיעים לבתי-הספר הקיימים.

<אבירם דהרי: כן.

<אבירם דהרי: מה אעשה?

<אבירם דהרי: הם הולכים לבתי הספר הקיימים, לגנים הקיימים.

<אבירם דהרי: זה קטסטרופה, במיוחד מעונות וגנים.

<אבירם דהרי: כדי לבנות עיר תקינה אדם צריך ללכת ברגל לגן או למעון.

<אבירם דהרי: מה הדבר הזה?

<אבירם דהרי: הכול יהיה בנסועה, יהיו "פקקים" מפה ועד הודעה חדשה.

<אבירם דהרי: אז תחשוב מה יהיה בכרמי גת.

<אבירם דהרי: בכרמי גת 1,000-2,000 שיבואו ולא יהיה להם, או יהיו להם גן אחד או שניים, הם ייסעו ב"פקקים" של הבוקר כדי להגיע לגנים, עוד לפני העבודה.

<אבירם דהרי: הם לא יגיעו לגן.

<אבירם דהרי: שלא נדבר על העבודה, לגן הם לא יגיעו.

<אבירם דהרי: אנשים לא מבינים את המשמעות.

<אבירם דהרי: וכאילו אין מי שישלם על זה, אף אחד לא משלם על הטעויות שלו.

<אבירם דהרי: אני לא מבין, פרט לי ולתושבים ולקבלנים אף אחד לא משלם על כלום: "לא נורא, מחר.

<אבירם דהרי: אה, שכחנו, עוד שנה, לא קרה כלום.

<אבירם דהרי: מה קרה?

<אבירם דהרי: מה הלחץ?

<אבירם דהרי: " ועוד אומרים: "למה אתה אגרסיבי?

<אבירם דהרי: למה אתה עצבני?

<אבירם דהרי: " בוא תגור ברחוב, אני אגור בבית שלך ונראה מי עצבני.

<אבירם דהרי: בשנת 2014 – 10 מיליון שקל בשוטף בגין העבודות מול כרמי גת ו-10 מיליון שקל בגין האכלוס ברובע הבנים וגוגנהיים.

<אבירם דהרי: בשנת 2015 עוד 20 מיליון שקל בשוטף רק בגין כרמי גת ועוד 10 מיליון שקל הוצאה קבועה בגין השכונות שאכלסו.

<אבירם דהרי: בשנים 2014-2015: 50 מיליון שקל.

<אבירם דהרי: עשינו קרב מול משרד האוצר, אתה זוכר, התפשרו אתנו ונתנו לנו את הכסף.

<אבירם דהרי: אבל מה, כל שנה אצטרך לריב?

<אבירם דהרי: הסכומים עולים, זה כבר 30 מיליון שקל מעמסה, וככל שמתעכבים זה גם לא המספר.

<אבירם דהרי: כאן אני לא מדבר על הפיתוח שם, הפערים בפיתוח של 860 מיליון שקל.

<אבירם דהרי: זאת אומרת שפה הולכים להתאבדות קולקטיבית, כולם הולכים להתאבדות קולקטיבית.

<אבירם דהרי: זה מטורף.

<אבירם דהרי: אנחנו לא יכולים לעצור את זה.

<אבירם דהרי: למה?

<אבירם דהרי: תבינו, הקבלן של מתחם 03 ו-04, שזה כאילו בסוף האלף השלישי, כבר שילם את הכסף למשרד האוצר והוא מתקשר, הוא רוצה שאפגש אתו.

<אבירם דהרי: מה יש לי להיפגש אתו?

<אבירם דהרי: מה, הוא ייקח את מחלקת ההנדסה שלי עכשיו ויבזבז להם את הזמן?

<אבירם דהרי: על מה?

<אבירם דהרי: מתי בכלל נגיע לשם?

<אבירם דהרי: זה מטורף.

<אבירם דהרי: אני אומר לכם, בנקים יכולים ליפול מן הסיפור הזה.

<אבירם דהרי: פה זה 10 מיליארד שקל רק הדיירים שייכנסו או לא ייכנסו.

<אבירם דהרי: כולם זה הבנק – הקבלן זה הבנק או זה שקנה את הבית זה הבנק, וזה 10 מיליארד שקל.

<אבירם דהרי: מישהו לא מבין על מה מדובר, זה לא 100 שקל.

<אבירם דהרי: והדבר האחרון – ואני לא רוצה לבזבז את זמנכם – מה זה, השעון עומד?

<אבירם דהרי: דרך אגב, עשיתי פעם סטטיסטיקה.

<אבירם דהרי: מישהו פעם אמר, וצחקתי, ש-90% משעוני הקיר, וזה בלשון המעטה, לא מדויקים, כולל האלקטרוניים.

<אבירם דהרי: יעמדו לך שני שעונים אלקטרוניים – הם לא זהים.

<אבירם דהרי: זה מדהים.

<אבירם דהרי: אבל זה לא קשור עכשיו לדיון.

מכלוף מיקי זוהר: רק מי שישב לצדך 3 שנים יכול להבין את הבדיחות.

<אבירם דהרי: לדוגמה, 290 מיליון שקל – מה זה פערים בפיתוח?

<אבירם דהרי: על ההסכם.

<אבירם דהרי: כלומר, אם הייתי מקבל את כל ההסכם עדיין היה לי חוסר של 290 מיליון שקל.

<אבירם דהרי: איך?

<אבירם דהרי: קיבלתי בית-ספר אבל הוא לא מכיל אולם ספורט.

<אבירם דהרי: מי ישלים?

<אבירם דהרי: קיבלתי גן, בסך הכול 90% או 80% מן הגן.

<אבירם דהרי: מי ישלים?

<אבירם דהרי: וזה כפול 50 גנים.

<אבירם דהרי: מי ישלים מרכזי יום לקשיש, בתי-כנסת, מקוואות וכן הלאה?

<אבירם דהרי: השלמות של פערי התקציב – 300 מיליון שקל.

<אבירם דהרי: הכול מגובה, מפורט עד השקל האחרון.

<אבירם דהרי: קריית-גת צפון 140, קריית-גת מערב – אותו דבר, השלמת תקצוב מוסדות חינוך.

<אבירם דהרי: יש פירוט מלא.

<אבירם דהרי: אני חושב שהבהרתי פחות או יותר את המצב.

<אבירם דהרי: כל מה שאנשים פה מדברים אתך עכשיו, כבוד היושב-ראש, הם רוצים להשלים את הפער של מתחם 07, שאנשים נכנסים לגור בעוד 8 חודשים.

<אבירם דהרי: כל מה שיגידו לך עכשיו מתייחס למתחם 07.

<אבירם דהרי: אני מדבר על מתחמים 02,01.

<אבירם דהרי: אני נדרש ל-50 גנים – תן עכשיו הרשאה ל-50.

<אבירם דהרי: אם אתה לא יכול 50, תביא 30.

<אבירם דהרי: יש שלושה בתי-ספר מקיפים – תביא 1, 2, 3.

<אבירם דהרי: תן אותם.

<אבירם דהרי: מה הבעיה?

<אבירם דהרי: למה צריך לעכב.

<אבירם דהרי: איזו בעיה יש עם זה?

<אבירם דהרי: ממילא אתה לא משלם את הכסף אלא אם כן יש ביצוע, אבל אני צריך הרשאה, אני לא יכול לחיות בעולם הזוי שאני לא יודע מה יקרה מחר.

<אבירם דהרי: אני רוצה להגיד לכם, אם חס וחלילה יהיו עכשיו בחירות, אני לא יודע על איזה נושא, אז בשנה הקרובה לא נקבל כלום, אפשר לדבר ללמפה, אין עם מי לדבר.

<אבירם דהרי: אני אומר לכם, המצב הזוי.

<אבירם דהרי: הכי חשוב לי, כבוד היושב-ראש, מי ישלם את המחיר.

<אבירם דהרי: זהו.

מכלוף מיקי זוהר: בהחלט.

מכלוף מיקי זוהר: בסופו של דבר, אדוני, אני מגיע מן התחום המוניציפלי, שירתי לצדך.

מכלוף מיקי זוהר: אנחנו יודעים שאם אתה לא תעמוד על העקרונות שלך מי שיכול לשלם את המחיר בסוף זה אתה.

מכלוף מיקי זוהר: זה מה שלצערי הרב משרדי הממשלה לא מבינים, שאנשי הציבור משלמים תמיד את המחיר, לפעמים לא באזלת ידינו אלא דווקא באזלת ידם של משרדי הממשלה.

מכלוף מיקי זוהר: אתה רוצה לעשות את המקסימום למען העיר שלך, אתה צריך את הכלים, וכמובן שזכותך המלאה לעמוד עליהם.

מכלוף מיקי זוהר: אני חושב שמה שאתה עושה פה הוא דבר חשוב ביותר ואין לי ספק שגם התוצאות יגיעו כי אנחנו לא מתכוונים לוותר.

מכלוף מיקי זוהר: לא יכול להיות שאתה תעשה את כל הפעולות שנדרשות ממך על-פי הסכם הגג ומן הצד השני המדינה לא תעשה את המוטל עליה.

מכלוף מיקי זוהר: כמובן שמסקנות הוועדה היום יהיו מאוד-מאוד ברורות בעניין הזה, תיכף גם אומר אותן.

מכלוף מיקי זוהר: ברשותך, אדוני, אנחנו רוצים לשמוע את משרדי הממשלה.

מכלוף מיקי זוהר: אני מבקש למקד את התשובות בפן הכלכלי.

מכלוף מיקי זוהר: אסביר למה אני מתכוון.

מכלוף מיקי זוהר: ראש העירייה ביצע את המוטל עליו בהסכם הגג.

מכלוף מיקי זוהר: כל יחידות הדיור שם שווקו.

מכלוף מיקי זוהר: הפרויקט כרגע מוכן לביצוע מבחינה תיאורטית טכנית, רק צריך כסף כדי לממש אותו.

מכלוף מיקי זוהר: ציבור גדול של אנשים בקרוב הולך להיכנס לגור בשכונות הללו.

מכלוף מיקי זוהר: מדברים על 7,500 משפחות, זה 30,000 אנשים, זה לא מעט אנשים, זה כמעט הכפלה של עיר שלמה.

מכלוף מיקי זוהר: אני מבקש לתת מענה בעיקר בסוגיות הכלכליות ולא בסוגיות הטכניות.

מכלוף מיקי זוהר: נתחיל, ברשותכם, עם רם נהרי ממשרד החינוך, בבקשה.

<רם נהרי: צהרים טובים.

<רם נהרי: ראשית, אני רוצה להתנצל בשם תמיר בן משה, מנהל מינהל הפיתוח שהיה אמור להיות כאן.

מכלוף מיקי זוהר: תגיד לו שאני לא מסיר לו את הרביזיה עד שהוא לא בא.

<רם נהרי: בשל בעיות בריאותיות, הוא עבר ניתוח והיה מאושפז, נבצר ממנו להגיע לכאן היום.

מכלוף מיקי זוהר: רפואה שלמה.

<רם נהרי: בגלל זה אני נמצא פה ומדבר בשמו.

<רם נהרי: עד כה תוקצבו בכרמי גת 8 כיתות גן ובית-ספר בשלושת שלביו, כלומר במלואו, 18 כיתות.

<רם נהרי: רציתי להבהיר שבישיבות שמשרד החינוך ניהל ביחד עם משרד האוצר עוד בשנים 2014-2015, כאשר קיבלו את התקציבים להסכמי הגג – אגב, לא רק לקריית-גת – שם לא התבצעה איזו החרגה באשר לנהלי מינהל הפיתוח במשרד החינוך לבינוי מוסדות חינוך.

<רם נהרי: זאת אומרת שכל רשות מקומית צריכה קודם כול להגיש בקשה לכל פרויקט, משרד החינוך צריך להכיר בצורך, צריכים להגיש מסמכי קרקע, פרוגרמה צריכה לצאת ולאחר מכן תוכניות אדריכליות צריכות להיות מאושרות.

<רם נהרי: כאשר עברנו את כל השלבים האלה הפרויקט הופך להיות זמין לתקצוב.

<רם נהרי: היום אנחנו נמצאים בקנה עם עוד בית-ספר יסודי, 11 כיתות גן ומקיף, שכרגע נמצאים בשלב הפרוגרמה.

<רם נהרי: זאת אומרת שהם פרויקטים שאינם זמינים לתקצוב.

<רם נהרי: כאשר התוכניות האדריכליות יאושרו הן ייכנסו לסטטוס הזה ואז זה יתוקצב בהתאם לקצב פיתוח השכונה.

<רם נהרי: איפה כן עשינו אבחנה?

<רם נהרי: בעדיפות של תקצוב.

<רם נהרי: זאת אומרת, אם בשנת התקציב הנוכחית אושרו רק 10 כיתות זה אומר שאם יש רשות בהסכמי-גג או רשות לא בהסכמי-גג, הרשות בהסכמי-גג תקבל את 10 הכיתות.

<רם נהרי: ההחרגה הנוספת שנעשתה היא בהקשר של אישור הכרה בצורך בהתאם לקצב הפקת היתרי הבנייה ולא בהתאם לקצב יחידות הדיור שבבנייה כיום ברשויות שהן לא בהסכמי-גג.

מכלוף מיקי זוהר: אדוני אומר בעצם שאתם ממשיכים את התקדמות ההרשאות רק בהתאם להנפקת היתרי הבנייה ולא בהתאם למה ששווק.

מכלוף מיקי זוהר: אני רוצה להאיר את תשומת לבך, אדוני, מיום מתן היתר הבנייה בדרך כלל, מניסיוני הדל, ועסקתי קצת גם בתחום הנדל"ן טרם בחירתי לכנסת, מיום קבלת היתר הבנייה בדרך כלל תוך חודשים ספורים לכל היותר הקבלן המבצע עולה על הקרקע.

מכלוף מיקי זוהר: מזמן השיווק ההתחלה של התהליך יכולה לקרות רק אחרי שהתשתיות מונחות.

מכלוף מיקי זוהר: מרגע שהתשתיות מונחות ההנדסה באותה רשות מקומית יכולה להתחיל להנפיק היתרי בנייה.

מכלוף מיקי זוהר: להנפיק היתרי בנייה אגב זה לא דבר מסובך לרשות המקומית, הרשות המקומית יכולה להנפיק את זה מהר מאוד.

מכלוף מיקי זוהר: הרשות המקומית כפי הנראה, אם הייתי צריך לחשוב בסיטואציה הזאת הייתי מעכב היתרי בנייה כל עוד לא מובטחים לי הפתרונות לאזרחים שלי, כי אם אתן היתר בנייה ותוך מספר חודשים יעלו לבנות ותוך נניח שנה וחצי או שנתיים מיום שהנפקתי את ההיתר כבר יהיו אזרחים שיגורו בנכס ולא נתתי להם גן או בית-ספר אז למה שאתן היתר בנייה?

מכלוף מיקי זוהר: פשוט אתקע גול עצמי כי אז הציבור שעובר לגור שם יבוא אליי בטענות ויגיד לי: אדוני, אתה נותן לנו בית אבל אתה לא נותן לנו את הכלים לחיות כאן.

מכלוף מיקי זוהר: הרשות המקומית לא יכולה להנפיק היתרי בנייה אם אין לה התחייבויות להרשאות.

מכלוף מיקי זוהר: נניח אדוני יגיד: אני לא רוצה לתת את ההרשאה בפועל, אני יכול לתת התחייבות להרשאה, סתם דוגמה.

מכלוף מיקי זוהר: מרגע שיש היתר בנייה אני מנפיק לך X הרשאות בהתחייבות של משרד החינוך.

מכלוף מיקי זוהר: אולי זאת יכולה להיות פשרה הוגנת, אבל לומר: רק אחרי שתביא לי את כמות ההיתרים אבחן את כמות ההרשאות שאתן לך – זה דבר שאף ראש רשות מקומית לא רוצה לקחת את הסיכון בו.

<אבירם דהרי: וגם אם יהיה לו תקציב.

מכלוף מיקי זוהר: אין דבר כזה, הוא לא יכול שזה יהיה מותנה.

מכלוף מיקי זוהר: זאת צריכה להיות התחייבות.

<רם נהרי: יש לנו פתרון לזה.

<אבירם דהרי: אם הבנתי נכון, מה הוא בעצם אומר?

<אבירם דהרי: הוא אומר: חבר'ה, זה שחתמת על הסכם-גג זה נחמד, אתה באמת בחור נחמד.

<אבירם דהרי: חבל, זה לא אומר שום דבר.

<אבירם דהרי: אתה כמו כל הרשויות המקומיות.

<אבירם דהרי: אתה תצטרך לעבור את כל הוויה דולורוזה: הכרה בצורך, לא משנה שבהסכם-גג אין לכך כל קשר כי אין שום מגבלות כאלה.

<אבירם דהרי: מה זה הסכם-גג?

<אבירם דהרי: הסכם-גג אומר: קיבלת 50 גני ילדים, נקודה, גם אם לא תשווק בית אחד.

<אבירם דהרי: קיבלת, זה יושב פה.

<אבירם דהרי: אתה מוכן?

<אבירם דהרי: קח.

<אבירם דהרי: אתה מבין למה אני מתכוון?

<אבירם דהרי: מה זה מוכן?

<אבירם דהרי: לא כשאתה מוכן אלא כשאני מוכן.

<אבירם דהרי: אתה יכול להיות במצב, נניח בפברואר ,2017 שנגמר לך התקציב כי חילקת את בתי-הספר או את הגנים.

<אבירם דהרי: אני באתי במרץ 2017 והוא אמר לי: אתה בסדר גמור אבל כבר חילקתי את הכסף של שנת 2017, תבוא ב-2018 כי יש לך תקציב, הבאתי לך תקציב.

<אבירם דהרי: היית צריך לומר: התקציב שלכם מוכן, אתם לא שייכים לתקציבים האלה, זה התקציב שלכם, זה הסכם-גג, תבואו מוכנים ותקבלו את זה.

מכלוף מיקי זוהר: זה הגיוני.

<אבירם דהרי: זה בסדר.

<אבירם דהרי: אבל זה לא המצב.

<אבירם דהרי: הרי זה לא תלוי בו, זה תלוי במשרד האוצר.

<רם נהרי: אגיד שני דברים.

<רם נהרי: אחד, באשר לסוגיית ההיתרים וקצב הוצאת ההיתרים והבנייה – אנחנו מכירים, אנחנו מודעים לזה ובגלל זה אנחנו מאפשרים לרשות להתקדם על אף הכרה בצורך, אנחנו מאפשרים לרשות להתקדם עם הפרוגרמה ועם אישורי התוכניות.

<רם נהרי: זאת אומרת, להכין את הפרויקט, שיהיה בקנה.

<רם נהרי: ביום שיחידות הדיור יתחילו כבר לעלות לקרקע אנחנו כבר הנפקנו תקציב.

<אבירם דהרי: זה פשרה טובה.

<אבירם דהרי: תן לי את כל הפרוגרמות של כרמי גת.

<אבירם דהרי: אתה יכול לתת לי?

<אבירם דהרי: אלך אתך.

<אבירם דהרי: את כל הפרוגרמות.

<רם נהרי: תגיש לי את כל הפרוגרמות לכרמי גת, תקבל את זה בקטגוריה ב', אתה מכיר את הקטגוריה הזאת, ונוכל להתקדם עם אישור התוכניות.

<רם נהרי: זה יגיע למה שנקרא "זמין לתקצוב" וביום שתצטרך אתה תתוקצב.

<רם נהרי: אתה עושה את זה יפה מאוד עם שכונה 02.

מכלוף מיקי זוהר: אדוני מדבר לפרוטוקול.

<רם נהרי: הרשות יודעת את זה טוב מאוד, כל הרשויות יודעות את זה.

<רם נהרי: נקודה נוספת, משרד החינוך חי בחוסר של כיתות מידי שנה.

<רם נהרי: לצורך העניין, בשנת 2016 קיבלנו כ-1,600 כיתות לבינוי, כמעט 10,000 כיתות הוכרו בצורך.

<רם נהרי: זאת אומרת שעכשיו אתה צריך לדעת איך לחלק את התקציב הזה.

<רם נהרי: המצב הולך להיות שונה לחלוטין, כפי שהיה כתוב גם בעיתונים ופורסם, החל מהחומש הבא שמתחיל מ-2017.

<אבירם דהרי: רגע, רק שנבין מה אתה אומר.

<אבירם דהרי: אתה אומר שלפני שזה משתנה אין קשר להסכם-גג.

<רם נהרי: תן לי לסיים.

<רם נהרי: בחומש הבא, כפי שהיה כתוב, הכפילו לנו את מספר הכיתות, כ-17,000 כיתות.

<רם נהרי: זה מספר כיתות דרמטי וכמובן שהחל מ-5 השנים הקרובות זה ייראה אחרת.

<רם נהרי: כאשר אנחנו קיבלנו את הסכום, חציו ב-2014 וחציו ב-2015, צריך להבין שב-2015 הפרויקט בכלל עדיין לא עלה לקרקע, כלומר הפיתוח החל.

<רם נהרי: אנחנו לא יכולים להרשות לעצמנו להחזיר עכשיו 250 כיתות במקרה של כרמי גת כאשר 50 כיתות עומדות ריקות.

<רם נהרי: אנחנו נמצאים בחוסר, זאת אומרת שאת התקציב הזה לא יהיה אחראי להשאיר עומד ונכון יותר לתקצב במקומות אחרים בארץ.

<רם נהרי: למעשה זו הפעולה האחראית שמשרד החינוך עשה.

<אבירם דהרי: אתה מבין שזה לא בסדר.

<אבירם דהרי: אסביר לך מה קורה.

<אבירם דהרי: חילקת אבל כאשר אני בא אליך אתה אומר לי: אין לי כסף.

<אבירם דהרי: זה חמור מאוד.

<אבירם דהרי: חילקת את הכסף שלי ועכשיו כשאני בא אליך אתה אומר: אין לי כסף, תחכה לשנת 2017.

<רם נהרי: זה לא מה שקרה.

<אבירם דהרי: למה לא?

<אבירם דהרי: באתי אליך עם היסודי, הבאת לי שליש יסודי.

<רם נהרי: קיבלת שני שלבים, וזה גם מה שהוכר כצורך.

<אבירם דהרי: למה אתה נותן לי שליש?

<אבירם דהרי: אני צריך לחתום על חוזה עם קבלן פעמיים?

<רם נהרי: אין דבר כזה.

<רם נהרי: כל הרשויות בארץ בונות בשלבים.

<רם נהרי: יש רשות בגדרה שקיבלה 6 כיתות.

<אבירם דהרי: אבל אני בהסכם שצריך לבנות 6 בתי-ספר.

<אבירם דהרי: אני לא בא אליך בטענה.

<אבירם דהרי: אני בא בטענה לנוהל שלך.

<אבירם דהרי: כל עוד לא החרגת אותי בגלל שיש לי הסכם-גג אז לא עשינו כלום.

<רם נהרי: אתה הולך לפתוח בית-ספר יסודי חצי ריק בתשע"ח.

<אבירם דהרי: מה אכפת לך?

<אבירם דהרי: יש לי שאלה אחרת, מה עדיף, בית-ספר עומד ריק או 2,000 משפחות בלי בית-ספר?

<אבירם דהרי: מה עדיף?

<אבירם דהרי: אם טעיתי ויהיה לי בית-ספר ריק, טעיתי.

<אבירם דהרי: לא נגזל ממך כלום.

<אבירם דהרי: בסך הכול יש לי הסכם-גג, זה הכסף שלי.

<אבירם דהרי: הקדמתי את העבודה.

<אבירם דהרי: אבל זה הסכם-גג שאומר לתושב: אל תדאג, ה"פדיחות" של פעם לא יהיו יותר, כאשר תבוא יהיה לך בית-ספר.

<אבירם דהרי: מה אתה אומר?

<אבירם דהרי: חס וחלילה, אחרי שתבוא נחשוב על בית-הספר.

<רם נהרי: בית-ספר יסודי של 18 כיתות נבנה בשלושה שלבים, בכל פעימה 6 כיתות.

<רם נהרי: בבית-הספר הזה שתקצבנו בכרמי גת תקצבנו בית-ספר של 18 כיתות.

<רם נהרי: באותו תקציב הייתי יכול להתחיל 3 בתי-ספר ב-3 מקומות שונים בארץ, להצמיח את זה.

<רם נהרי: בית-ספר זה לא "חיה" שנופלת סתם כך מן האוויר, זה משהו צומח.

<אבירם דהרי: אבל אני בהסכם-גג שהוא ריכוז מאמץ לשכונה.

<אבירם דהרי: אני לא בונה 100 דירות.

<אבירם דהרי: מכרתי 7,600 יחידות דיור.

<אבירם דהרי: אנשים קנו ועכשיו הם רוצים בית-ספר.

<אבירם דהרי: עכשיו אני אומר לקבלן שקנה, שהשקיע 100 מיליון שקל במשרד האוצר, כאשר הוא יודע שיש הסכם-גג: עזוב, זה בדיחה, זה סתם בשביל הפרסום.

<אבירם דהרי: זה מה שאמרתי לקבלנים: עזוב, אל תאמין לכלום.

מכלוף מיקי זוהר: למה שינפיק לו את זה אם אין לו צפי לתת לאזרחים בית-ספר?

מכלוף מיקי זוהר: אם הוא ינפיק לו היתר ותוך שנתיים הוא יעלה לקרקע ולא יהיה לילדים שם בית-ספר איך הוא יסביר לציבור שם שהילדים צריכים לנסוע 20 דקות לבית-ספר?

מכלוף מיקי זוהר: אתה צריך להבין את זה.

<אבירם דהרי: יטרפו אותנו חיים.

<רם נהרי: אין פה ביצה ותרנגולת.

<רם נהרי: אנחנו מתחילים ממנו.

<אבירם דהרי: אבל אני בהסכם-גג.

<רפי ואזנה: הם מערבבים את הדברים.

<רפי ואזנה: הרי זה הסכם-גג.

מכלוף מיקי זוהר: גם נהרי, אומר לך כך, חד-משמעית, באופן שאינו משתמע לשתי פנים, עדיף שבית-ספר יעמוד כמה חודשים ריק ומוכן לאזרחים שנכנסים לשכונה מאשר שאזרחים ייכנסו לשכונה ולא יהיה להם בית-ספר.

מכלוף מיקי זוהר: אסביר לך את השלכות הרוחב.

מכלוף מיקי זוהר: אני רוצה שתבין, אתה איש חינוך.

<רם נהרי: איש תכנון וחינוך.

מכלוף מיקי זוהר: אתה מגיע ממשרד החינוך, אני מניח שתחום החינוך מוכר לך.

מכלוף מיקי זוהר: אם אתה עכשיו הורה ורוצה לרשום את הילד שלך בפעם הראשונה לבית-ספר יסודי יהיה לך נוח לרשום אותו בבית-ספר מסוים שנה אחת ואז להעביר אותו לבית-ספר אחר בשנה שנייה, כאשר הילד שלך מכיר את החברים שם ומתחבר למורים, ואחר-כך להגיד לו בתום שנה:

מכלוף מיקי זוהר: אתה צריך לעבור לבית-ספר ליד הבית ותצטרך להתאים את עצמך מחדש לחברה חדשה?

מכלוף מיקי זוהר: אתה יודע שזה קשה מאוד ואתה יודע שהורים לא אוהבים את זה.

מכלוף מיקי זוהר: אותו דבר גם בבית-ספר מקיף.

מכלוף מיקי זוהר: מה שאתה אומר פה, אם האזרחים ייכנסו וירשמו את ילדיהם בבית-ספר מסוים, ואחרי זה בתום שנה רק אז יהיה בית-הספר השני מוכן שאתה מבקש מראש העירייה להקים, ויכול להיות שזה יהיה רק בעוד שנתיים, הילדים בסופו של דבר משלמים את המחיר וההורים אחר-כך נרגזים, ובצדק.

מכלוף מיקי זוהר: אנחנו צריכים שהתשתיות, שהמבנים הציבוריים יהיו מוכנים טרם הכניסה של האזרח.

מכלוף מיקי זוהר: אני לא מדבר על שנתיים-שלוש טרם כניסת האזרח, ברור שלא, אני לא יוצא מגדרי בעניין הזה, אבל כמה חודשים מראש זה בסדר גמור.

<אבירם דהרי: לא רק זה, ההורה שילם את הכסף, שילם עבור בית-הספר.

<אבירם דהרי: הוא קנה את בית-הספר.

<אבירם דהרי: ההורה שילם כבר לפני שנתיים את בניית בית-הספר.

מכלוף מיקי זוהר: בכספי הפיתוח, בהחלט.

<אבירם דהרי: עכשיו אתה אומר לו: לא, אני נותן למישהו אחר.

מכלוף מיקי זוהר: ברגע שסיים ראש העירייה להקים את בית-הספר, בית-הספר עובד במטה של קסם ומתחיל לפעול?

מכלוף מיקי זוהר: צריך להכין לו את כל הדברים, את כל ההכנות הבסיסיות כדי שהוא יהיה מוכן, להקים את הצוות המקצועי, לעשות את הפעולות החינוכיות הרלוונטיות מול המשרד.

מכלוף מיקי זוהר: זה תהליך שלוקח חודשים, ולפעמים אף יותר.

מכלוף מיקי זוהר: לכן אני אומר לך יקירי, לא הגיוני שאתם מעכבים הרשאות רק בגלל שהצפי שלכם מתי האזרחים ייכנסו הואX שנים.

מכלוף מיקי זוהר: זה לא נכון.

מכלוף מיקי זוהר: אגב, גם התנהלות של פרויקט יש בה בלת"מים.

מכלוף מיקי זוהר: אם מחר ראש העירייה מתחיל פרויקט, מגיע קבלן מסוים, פתאום באמצע הפרויקט הקבלן בורח, הקבלן נתקע, הוא צריך הארכת זמן, הוא צריך לעשות תיקונים, הוא צריך לעשות התאמות, יש מקצה שיפורים.

מכלוף מיקי זוהר: אתם פשוט לא מבינים את המציאות בשטח.

מכלוף מיקי זוהר: אנחנו מגיעים מן התחום המוניציפלי, אנחנו רואים איך זה קורה יום-יום.

מכלוף מיקי זוהר: אני אומר לך, המציאות בשטח שונה מאשר מה שרואים ממגדל השן של משרד החינוך.

מכלוף מיקי זוהר: אני לא בא עכשיו חלילה להשמיע פה ביקורת כי אני יודע שהכוונות שלכם טובות ואתם באמת תחת כמות גדולה של דרישות אל מול מעט מאוד משאבים, אני מבין את זה, אבל במקרה הזה יש מדיניות ברורה של שר האוצר במדינת ישראל וממשלת ישראל לפתור את סוגיית הדיור.

מכלוף מיקי זוהר: הסכמי-הגג נועדו לפתור את סוגיית הדיור.

מכלוף מיקי זוהר: ההחלטות שלכם – אני אומר את זה ברחל בתך הקטנה – פוגעות במדיניות השר ובמדיניות ראש הממשלה לפתור את מצוקת הדיור.

מכלוף מיקי זוהר: ראש הרשות המקומית, בצדק, יעכב היתרים עד שהוא יידע שמרגע שהוא נתן היתר הוא גם יכול לספק לאזרחים את המינימום הנדרש.

מכלוף מיקי זוהר: אם הוא צריך להחליט האם לתת היתר או לא, הוא רוצה לדעת שבכיס מונח כבר הצ'ק לתת פתרון לאזרח בתמורה לכסף שהוא שילם.

מכלוף מיקי זוהר: כי אם הוא נתן היתר והפרויקט התבצע והאזרח נכנס והוא לא מקבל את השירותים, את המחיר משלם ראש הרשות המקומית, לא אתה ולא אני, ראש הרשות המקומית.

מכלוף מיקי זוהר: למה?

מכלוף מיקי זוהר: כי הציבור בסוף מצפה מראש הרשות המקומית לתת לו את הפתרון.

מכלוף מיקי זוהר: אתם צריכים להבין את התפיסה הזו.

מכלוף מיקי זוהר: אם לא תעשו שינוי בחשיבה, אני אומר לכם בכנות רבה, לא נשיג את המטרה שביקשנו, מחירי הנדל"ן ימשיכו להאמיר ולהרקיע שחקים, וחבל.

מכלוף מיקי זוהר: אני באמת רוצה שתרשום את הדברים שאמרנו עכשיו ותיקח אותם לתשומת לבכם.

מכלוף מיקי זוהר: תעשו דיון אצלכם במשרד, תבדקו עם ראש הרשות המקומית איך אפשר לקדם לו את ההרשאות לגבי בתי-הספר ולגבי הגנים.

<אבירם דהרי: דרך אגב, רק שתדע, אתה עוד מתקדם יחסית לאחרים, למשרד הדתות, למשרד התמ"ת, שם אין בכלל, אין מעונות, אין כלום.

<אבירם דהרי: משרד הדתות למשל, תראה איזו בעיה, אם הוא לא מביא לי את בתי-הכנסת בזמן, אם הוא יביא לי אחד-אחד בכל שנה כאשר אני נדרש ל-12 בתי-כנסת, זה ייקח לו 12 שנים להביא לי אחד, אחד אחד, זה אומר שהאדם בא ואין לו בית-כנסת ואז הוא מוריד לשם קרוואן, נגמר.

<אבירם דהרי: בנו שכונה, עשו, פיתחו, עכשיו מורידים לשם קרוואן.

<אבירם דהרי: עכשיו אני נכנס לסרט כפול ומכופל – צריך להוציא לו את הקרוואן, צו הריסה או לא צו הריסה.

<אבירם דהרי: מסכן, הוא קנה, הצבענו לפניו שפה יש בית-כנסת, פה יש זה, פה יש זה.

<אבירם דהרי: מה אגיד לו? יש איזה פקיד במשרד שאמר "אני לא בטוח שהם יבואו"?

<אבירם דהרי: מה לא בטוח?

<אבירם דהרי: הוא שילם כסף.

<אבירם דהרי: הם שילמו כסף.

<אבירם דהרי: מה אתה לא בטוח?

<אבירם דהרי: 7,600 שילמו כסף.

<אבירם דהרי: מה יש להיות בטוח?

מכלוף מיקי זוהר: אומר רק משפט ואז חבר הכנסת יעקב אשר רוצה לומר מילה.

מכלוף מיקי זוהר: אני אומר לך בכנות רבה, כל אדם שניגש למכרז או קונה דירה מסתכל בתוכנית המתאר של השכונה מה הולך להיות בשכונה.

מכלוף מיקי זוהר: הוא בודק איפה יימצא בית-הספר, איפה יימצא בית-הכנסת, איפה יהיה הגן, הוא עורך בדיקה לאן הוא הולך לעבור.

מכלוף מיקי זוהר: עושים לו גם הדמיה.

מכלוף מיקי זוהר: בסוף את סכום הכסף שהאזרח הולך לשלם הוא קובע בהתאם למה שהוא צפוי לקבל.

מכלוף מיקי זוהר: כרגע לצערנו הרב זה לא המצב.

מכלוף מיקי זוהר: חבר הכנסת יעקב אשר, בבקשה.

יעקב אשר: קודם כול, אני מצטער שהגעתי מאוחר אבל אני חושב שהצלחתי להבין את רוח הדברים.

יעקב אשר: שוב, כנראה הניסיון המוניציפלי שלנו עוזר בעניין הזה.

מכלוף מיקי זוהר: גם שלך.

מכלוף מיקי זוהר: אדוני היה ראש רשות מקומית.

יעקב אשר: אמרתי: שלנו.

יעקב אשר: אני חושב שיש בעיה מקובעת במדינת ישראל.

יעקב אשר: הרי כל משרד ממשלתי יגיד לך – ואגב, זה גם מופיע בכל החוזים ובמשרד האוצר, בוודאי בוועדות המחוזיות וכולי – שאתה לא מוציא טופס 4 ובוודאי לא תעודת גמר אם הפיתוח: המדרכות, הכבישים וכולי לא מוכן, וגם גינון.

יעקב אשר: זה המקובל במדינת ישראל עד היום.

יעקב אשר: משום מה יש הפרדה בין הפיתוח של מדרכות וכבישים ובין דברים אחרים כגון חינוך, כגון בתי-כנסת, כגון תעסוקה.

יעקב אשר: הייתי ממלא מקום ראש עירייה באלעד לפני 15 או 17 שנים, אמרתי שאסור להביא תושבים לעיר לפני שיהיה להם מרכז תעסוקה ליד.

יעקב אשר: שמו אנשים, הפכו את המקום לפנימייה, שאנשים באים לישון בלילה ולחפש עבודה במקומות אחרים.

יעקב אשר: אנחנו צריכים לשנות את השיטה.

יעקב אשר: זה לא רק משרד החינוך, גם משרד הכלכלה לגבי אזורי תעסוקה ולגבי מעונות, גם משרד הדתות לגבי בתי-כנסת וכולי.

יעקב אשר: הרי מאותו רעיון שמדברים עליו: בואו נראה כמה יגיעו ולפי זה נתקדם, אז בואו נעשה חצי מדרכה, נסלול קצת אספלט כי לא צריך בהתחלה 4 מסלולים, בואו נעשה מסלול אחד, יבואו העגלות והסוסים וייסעו לאט-לאט ונעשה מדרכה מצומצמת וכולי.

יעקב אשר: נכון שיש בעיה במדינה שנקראת כסף ולא צריך להיתלות בהסכמי-הגג.

יעקב אשר: הרי הסכמי-הגג למה הם באו?

יעקב אשר: הסכמי-הגג בעצם לא היו צריכים להיוולד בכלל, כי המדינה הייתה צריכה אוטומטית להבין שכאשר היא מרחיבה ערים או שהיא בונה ערים חדשות הכול צריך לבוא ביחד.

יעקב אשר: אתה יודע מה, בסוף זה גם עולה למדינה פחות כי הפתרונות באמצע עולים הרבה יותר, הרבה יותר למשק בכלל ולאותה עיר בפרט.

יעקב אשר: אני אומר לכם את זה מניסיון.

<אבירם דהרי: תביא מבנה זמני ואחר-כך תזיז אותו.

יעקב אשר: תבנה זמני.

יעקב אשר: ותעסוקה.

יעקב אשר: על מה אתה מדבר?

יעקב אשר: אתה בונה עיר, אתה בונה שכונה, מביא 10,000 אנשים.

יעקב אשר: בנית עוד אזור תעשייה?

יעקב אשר: נבנה לך עוד משהו ברגע שאתה תדע איפה האנשים האלה יעבדו?

יעקב אשר: הסכמי-הגג באו בגלל שהמדינה מקובעת בדבר כזה, שזה לא חשוב, רק שהכביש יהיה מוכן והגינות יהיו שתולות, כי זה נקרא פיתוח ו"תופסים" אותו בטופס 4, כל השאר לא משנה.

יעקב אשר: באו ראשי רשויות מקומיות ואמרו למדינה: אתם רוצים שאנחנו נבנה?

יעקב אשר: תעשו הסכמי-גג.

יעקב אשר: אבל זה לא עניין משפטי: יש לי הסכם-גג, יש לי הסכם-גג.

יעקב אשר: הוא עושה את זה כי אין לו ברירה, זה הנייר שיש לו.

יעקב אשר: אבל המדינה צריכה לומר: אנחנו לא רוצים לשים אנשים במקום בלי שיש להם בתי-ספר, בלי שיש להם בתי-כנסת.

יעקב אשר: זה נכון, ואתם גם יודעים, יש לכם גם טכניקות שאתם יודעים.

יעקב אשר: גם בהרשאות אנחנו יודעים הרי שמשרד החינוך – ואני מבין שאתה מאגף הפרוגרמות – אתם יודעים גם לתכנן דברים מודולוריים, אתם יודעים גם לתכנן בית-ספר שיתחיל עם מספר מסוים של כיתות ויימשך הלאה בלי לפגוע, בלי שבזמן הבנייה יצטרכו להפריע לחלק השני.

יעקב אשר: אפשר להיות קצת מתוחכם בעניין.

יעקב אשר: אבל להגיד: בואו נדחה את זה, ההרשאות עוד לא יינתנו בגלל שלא בטוח שכולם יבואו ב"מכה" אחת ואולי זה ייקח שנתיים ואולי הקבלן יפשוט את הרגל ואולי המדינה תחליט לקחת את האנשים האלה לעמונה?

יעקב אשר: מה הדבר הזה?

מכלוף מיקי זוהר: אגב, אנחנו בעד עמונה.

יעקב אשר: אני יודע, לכן אמרתי את זה.

יעקב אשר: לפי היושב-ראש אני מביא את הדוגמאות.

יעקב אשר: אם היה יושב-ראש אחר הייתי מביא את הר הבית כדוגמה.

יעקב אשר: אדוני, אני חושב שהיה צריך כאן, בוועדה החשובה שלך, להביא את משרדי הממשלה לאיזו החלטה גורפת, שלא יכול שיהיה מצב שתוקם עיר או תוקם שכונה מעל כמות מסוימת של דירות, לא על כל 100-200 דירות צריך להביא מייד בתי-ספר וכולי, כאשר אין סנכרון מלא בין השירותים הבסיסיים שתושב צריך לקבל, כי אחרת זה עולה למדינה הרבה יותר.

יעקב אשר: הקונפליקט הזה שנוצר בין משרדי הממשלה לרשויות המקומיות, בסופו של דבר מה יגידו?

יעקב אשר: הרי לא יתקפו את משרדי הממשלה, יתקפו את ראש העירייה: "הוא לא חותם על היתרים, הוא לא רוצה".

<אבירם דהרי: "אפס בתכנון".

<אבירם דהרי: כתבו עלינו כתבה כזאת.

<אבירם דהרי: לא משנה, אנחנו נתבע אותם.

יעקב אשר: אם תתבע אותם תצטרך פחות מענק איזון.

יעקב אשר: ..

מכלוף מיקי זוהר: הוא חתם ראשון על הסכם-גג.

יעקב אשר: אני יודע, גם ליוויתי את זה אז כחבר ועדת הפנים והגנת הסביבה.

מכלוף מיקי זוהר: אנחנו רוצים שמה שהוועדה תשיג לעיריית קריית-גת ישמש את כל ראשי הרשויות הנוספים.

יעקב אשר: בהחלט, אבל בסופו של דבר יפילו את זה על הראש שלו.

יעקב אשר: אני חושב שאתה צריך ליזום דיון כזה, להכניס באיזו אמנה ממשלתית שאי אפשר לומר: תקימו עיר, כאשר הכוונה להקים בעצם עיר רפאים ל-4, 5, 6 שנים ואחר-כך נראה.

יעקב אשר: אתה יודע איזו טראומה תיווצר?

יעקב אשר: קח מקומות שנבנו ואין להם את השירותים הבסיסיים.

יעקב אשר: זה הגיע עד כדי כך שפעם שמעתי ראש עירייה, שהיה קודם לכן ראש מועצה ממונה בעת הקמת העיר, כאשר התחילו להגיע תושבים הרסו לו את דלת הלשכה, אמרו לו: אין לנו בית-כנסת, אין לנו בית-ספר.

יעקב אשר: הוא אמר: היה תענוג לנהל את העיר הזאת כשלא היו תושבים... אתה מבין את המשמעות של זה.

יעקב אשר: אתם צריכים להבין דבר אחד.

יעקב אשר: כביש הוא דבר חשוב, מדרכה היא דבר חשוב, בית-ספר, כיתות, בתי-כנסת, אזורי תעסוקה חשובים לא פחות.

יעקב אשר: זה צריך לבוא בסנכרון.

יעקב אשר: איך לעשות את הסנכרון בצורה נכונה, שלא יעמדו בניינים שוממים במשך 10 או 20 שנה – אני סומך עליכם שלא תצא תחת ידכם טעות.

<אבירם דהרי: אציג לך דוגמה מצוינת.

<אבירם דהרי: לא תאמין לדוגמה.

<אבירם דהרי: כרמי גת זה כבר ותיק, ישן.

<אבירם דהרי: העברנו עכשיו תוכנית לקריית-גת מערב, שכונה גדולה יותר מכרמי גת, 10,000 יחידות דיור.

<אבירם דהרי: העברנו את כל התוכנית, כולל ההפקדה, כולל אישורה, ועדיין לא עשו ועדת גבולות.

<אבירם דהרי: איך אתה רוצה לפתור את בעיית הדיור?

<אבירם דהרי: לא הבנתי.

<אבירם דהרי: לְמה אתה מחכה בכלל?

יעקב אשר: המדינה עובדת בטור.

<אבירם דהרי: לשם מה אתה רוצה לעשות דיון בוועדת גבולות?

<אבירם דהרי: כתוב: קריית-גת מערב.

מכלוף מיקי זוהר: רם נהרי, בסוף דבריך גם תגיד מתי מתקיים דיון אצלכם במשרד ביחד עם אנשי המקצוע של עיריית קריית-גת לגבי המשך הפרויקט.

<רם נהרי: זה ייעשה באופן מיידי, אין בעיה.

<אבירם דהרי: אני רוצה להגיד לכבודו, הישיבה הראשונה של הוועדה הייתה באוגוסט.

<אבירם דהרי: הישיבה הזאת היא בנובמבר, אחרי 5 חודשים.

<אבירם דהרי: יש לי הסכם חתום של שר האוצר.

<אבירם דהרי: מה שחשוב, למדתי כלל: אם אתה יכול להגיד לי מה יקרה אם זה לא יקרה – אני שומע מה אתה אומר.

<אבירם דהרי: אבל אם אתה לא אומר לי מה יקרה אם זה לא יקרה אז מה אכפת לי מה אתה אומר?

<אבירם דהרי: הוא יכול להגיד שבשבוע הבא זה יהיה.

<אבירם דהרי: ישבנו אתמול בדיון ושאלתי: ואם זה לא יקרה?

<אבירם דהרי: אני לא מתייחס אליך, אבל אתה יכול להתנדב אם אתה רוצה.

<אבירם דהרי: "אתה מוכן להתפטר מן העבודה אם זה לא יקרה?

<אבירם דהרי: " "אה, רגע, סליחה, למה אתה מדבר אליי כך?" אמרתי לו: אתה התחלת.

<אבירם דהרי: אני אמרתי לך מתי?

<אבירם דהרי: אין בעיה, תבחר איזה תאריך שאתה רוצה, אבל אם זה לא יתבצע אתה תלך הביתה.

<אבירם דהרי: מתאים לך? זה מה שאני יודע, ואז אשמע היטב את התאריך.

<אבירם דהרי: אבל מה אכפת לי מה הוא אומר?

<אבירם דהרי: ישבתי בדיון הקודם ואמרו לי: ב"נתיבי ישראל" יתחילו את המחלף בעוד שבוע, בעוד שבועיים.

<אבירם דהרי: עברו 5 חודשים, עברו 3 שנים.

<אבירם דהרי: אז מה אכפת לי מה הוא אומר?

<אבירם דהרי: אפילו קנס הוא לא מוכן לשלם.

<אבירם דהרי: אי אפשר, המדינה לא משלמת קנסות, אף אחד לא מתחייב על כלום כי להתחייב זה אומר מה קורה אם זה לא קורה.

<אבירם דהרי: אם מגיע לי 100 מיליון שקל ולא עמדת בהתחייבות, בעוד שבוע יגיעו 120 מיליון שקל?

<אבירם דהרי: אני מוכן לשמוע.

<אבירם דהרי: אם לא, אז מה זה משנה מה אתה אומר?

<אבירם דהרי: הוא יערוך דיון בעוד שבוע.

<אבירם דהרי: אני לא בא אליך ספציפית בטענות.

<אבירם דהרי: תפסנו אותך על הבעיות של כולם.

מכלוף מיקי זוהר: רם נהרי, אני מבקש ממך לומר מתי זה יקרה מבלי להתחייב בהתפטרות.

<רם נהרי: קודם כול, באשר לדבריו של חבר הכנסת יעקב אשר, אני יכול להתייחס כמובן רק למוסדות החינוך.

<רם נהרי: דיון יתבצע והוא יתקיים יחד עם תמיר בן משה.

<רם נהרי: זה מתקיים באמת אחת לכמה חודשים עם כל הרשויות המקומיות שבהסכמי-הגג.

<רם נהרי: זה קרה עם ראש-העין, עם קריית ביאליק, וזה קורה גם עם באר-שבע.

<רם נהרי: אולי השתמע כך מדבריי, אני לא יודע איך הבנתם את זה, אבל אנחנו כלל לא מנותקים מן השטח.

<אבירם דהרי: אתה החיובי היחיד.

<אבירם דהרי: אתה לא מבין?

<אבירם דהרי: תפסנו אותך כי אפשר לדבר אתך בכלל, עם השאר אין כלום.

<אבירם דהרי: הוא עוד הביא בית-ספר.

יעקב אשר: אבל אל תהרוג אותו.

יעקב אשר: ..

<אבירם דהרי: אתה לא מבין, עם השאר אין על מה לדבר בכלל.

מכלוף מיקי זוהר: זה נאמר על-ידי אחד שלא נוהג לתת מחמאות, אני אומר לך.

<רם נהרי: אנחנו מחוברים מאוד לשטח.

<רם נהרי: אני אישית ב-10 החודשים האחרונים הייתי 3 פעמים בקריית-גת.

<רם נהרי: אמנם לא פגשתי אותך.

<רם נהרי: אבל אנחנו נמצאים ברשויות המקומיות.

<רם נהרי: כאשר מדובר בתוכניות גם לטווח הרחוק יותר אנחנו מחוברים.

<רם נהרי: לצורך העניין, שכונת הפארק בבאר-שבע- - -

<אבירם דהרי: אתה נותן לנו את כל הפרוגרמות?

<אבירם דהרי: דיברנו עם היושב-ראש ואז אתה אמרת שאתה נותן את כל הפרוגרמות.

מכלוף מיקי זוהר: אתה אמרת שאתה נותן את הפרוגרמות.

מכלוף מיקי זוהר: הוא אמר לפרוטוקול.

<רם נהרי: גם בפרויקטים של כרמי גת – ותשאל גם את בן משה – קיבלת הנחיה להגיש מסמכי קרקע, כלומר להתחיל את התהליך כדי שזה יהיה בקנה.

<רם נהרי: לצורך העניין, לגבי שכונת הפארק, שהיא שכונה עתידית בבאר-שבע כבר עובדים על מסמכי הקרקע.

<רחל קטושבסקי: זה אושר ממש לאחרונה.

<אבירם דהרי: אנחנו לא הגשנו מסמכי קרקע?

<רם נהרי: לא.

<אבירם דהרי: אתה אומר דברים בעייתיים.

<אבירם דהרי: הגשנו מסמכי קרקע לפני שנה.

<רפי ואזנה: זה כתוב בפרוטוקול מפיו של תמיר בן משה.

<רפי ואזנה: אתה אומר דברים לא נכונים.

<רם נהרי: אני קולט את מסמכי הקרקע.

<רם נהרי: אני אומר לך שאין לי אותם.

<רם נהרי: יש 7,000 יחידות דיור.

<אבירם דהרי: אמרה לי אסנת העוזרת של אביגדור יצחקי: לא הגשתם בקשה למעונות.

<רם נהרי: אציג שתי דוגמאות כדי שתבינו איך לפעמים זה נראה מהצד של הרשויות.

<רם נהרי: לדוגמה, בבית-שמש בונים שכונה חדשה, רמת בית-שמש ג', וכמובן גם שכונות נוספות בעיר.

<רם נהרי: יש להם 16 הרשאות תקציביות פתוחות לבתי-ספר מלפני 5 שנים שלא ניצלו.

<רם נהרי: דוגמה נוספת- - -

<אבירם דהרי: אבל מה אתה רוצה ממני?

<אבירם דהרי: מה אכפת לי?

<רם נהרי: בירושלים שכונה חדשה, בנינו שם שני גני ילדים.

<אבירם דהרי: אתה יודע מה עושים?

<אבירם דהרי: אומרים: קח הרשאה תקציבית.

<אבירם דהרי: אתה נותן לי דוגמאות שלא מקדמות אותי.

<רם נהרי: אלה דוגמאות בשטח, מכל הארץ.

<אבירם דהרי: אתה אומר לי: תשמע, ההוא חצה ברמזור אדום.

<אבירם דהרי: מה אתה רוצה ממני?

<אבירם דהרי: אני אומר לך שאם נתת הרשאה תקציבית- - -

<רם נהרי: ההורים לא מוכנים לשלוח לשם את הילדים.

<אבירם דהרי: אז מה אתה רוצה ממני?

<אבירם דהרי: לא רוצים לשלוח את הילדים בראש העין ולכן אצלי לא יהיה בית-ספר?

<רם נהרי: אלה שתי דוגמאות הזויות שכדאי להכיר מכל הארץ.

<אבירם דהרי: אבל מה אתה רוצה ממני?

<אבירם דהרי: אז אתה תעשה, תיתן הרשאה תקציבית, ואם לא מימשו אותה תוך שנה תיקח אותה.

<אבירם דהרי: מה אתה רוצה ממני?

<רם נהרי: אני דורש בקרה.

<רם נהרי: תגיש את מסמכי הקרקע, תקבל פרוגרמה, תקבל אישור תוכנית, תהיה זמין לתקצוב.

<אבירם דהרי: אין בעיה, הנה, סיכמנו.

מכלוף מיקי זוהר: זה נאמר לפרוטוקול.

מכלוף מיקי זוהר: תודה רבה.

מכלוף מיקי זוהר: משרד התחבורה, מה קורה עם המחלף?

<מיטל הומינר: יש שני פרויקטים שאנחנו מקדמים בקריית-גת: שני מחלפונים על כביש 35 ושדרוג הכביש.

<מיטל הומינר: הפרויקט נמצא כרגע בביצוע.

<מיטל הומינר: הצפי לסיום ביצוע כולל של הפרויקט, הוא אמור להסתיים לקראת סוף 2019.

<מיטל הומינר: אבל יהיה קישור כבר בשנת 2017 במחלף ותהיה גישה לשכונה.

<מיטל הומינר: זה לגבי כביש 35.

<מיטל הומינר: כמו כן יש פרויקט חדש שנכנס לפני כחודש בתוכנית החומש של "נתיבי ישראל", על כביש מספר 40.

<מיטל הומינר: הוא מהווה גישה דרומית לשכונה.

<מיטל הומינר: הוא תוקצב כרגע בסך של 300 מיליון שקל.

<מיטל הומינר: זה עדיין בבחינות סטטוטוריות.

<מיטל הומינר: רק עכשיו קיבלנו אישור.

<אבירם דהרי: באיזו שכונה?

<אבירם דהרי: אין שום גישה מכביש 40.

<אבירם דהרי: פעם המורה שאלה אותי: הכנת שיעורים?

<אבירם דהרי: היא נתנה 4 שאלות.

<אבירם דהרי: אמרתי: שתיים לא הבנתי, שתיים לא עשיתי.

<אבירם דהרי: זה בדיוק מה שאמרת.

<אבירם דהרי: הפרויקט הראשון לא בביצוע.

<אבירם דהרי: היא אמרה שהוא בביצוע אבל הוא לא בביצוע.

<אבירם דהרי: הפרויקט השני לא קשור בכלל.

<אבירם דהרי: אין גישה מכביש 40.

<מיטל הומינר: יש פה פרויקטים שנבחרו על-ידי רשות מקרקעי ישראל ביחד עם משרד האוצר לביצוע לצורך תוכנית דיור.

<מיטל הומינר: אחד מהם הוא מחלף קריית-גת הנמצא על כביש 40 ונותן גישה לשכונות המערביות של קריית-גת.

מכלוף מיקי זוהר: מה קורה עם מתחם כרמי גת?

מכלוף מיקי זוהר: 7,500 יחידות דיור בו שווקו, ניתנו שם 2,500 היתרי בנייה ואנשים בערך בעוד שנה מהיום, אפילו פחות, 10 חודשים, יגורו שם.

מכלוף מיקי זוהר: איך הם ייסעו בכל בוקר לעבודה?

<מיטל הומינר: כפי שציינתי, על כביש 35 התשובות שקיבלתי מ"נתיבי ישראל" הן שנבחר כבר קבלן והם מתחילים לעבוד על זה.

<אבירם דהרי: אז זה לא לביצוע.

<אבירם דהרי: נבחר קבלן לתכנן.

<עמיחי לוי: יש כבר תכנון מפורט.

<מיטל הומינר: יש תכנון מפורט כבר ואנחנו באים לציין כאן שהם יוצאים לביצוע.

<אבירם דהרי: את טועה.

<אבירם דהרי: המכרז הוא תכנון ביצוע.

<אבירם דהרי: התכנון יוצג בעוד חודשיים במקרה הטוב.

<אבירם דהרי: זה יהיה בעוד חצי שנה.

<מיטל הומינר: הקבלן קיבל היתר תחילת עבודה.

<אבירם דהרי: תחילת עבודה על התכנון.

<אבירם דהרי: צריך להבין מה אומרים.

<מיטל הומינר: אני עונה לכם שיש תכנון מפורט.

<אבירם דהרי: יהיה תכנון בעוד חודשים.

<אבירם דהרי: הקבלן צריך לעשות את התכנון.

<קריאה: המכרז הוא תכנון ביצוע.

<רחל קטושבסקי: על מה התכנון המפורט?

<רחל קטושבסקי: בואו נשמע.

<מיטל הומינר: על שני המחלפונים.

<רחל קטושבסקי: איפה בכביש 35?

<רחל קטושבסקי: לפי איזו תוכנית?

<רחל קטושבסקי: לפי מה?

<מיטל הומינר: יש מחלפון על דרך הדרום ועל שדרות לכיש, על שני המחלפונים שם, ושדרוג הכביש.

<אבירם דהרי: יפה, זה תכנון, יוצאים לתכנון.

<אבירם דהרי: עכשיו יצאו לתכנון, אחרי 3 שנים יצאו לתכנון, מנובמבר 2013.

<אבירם דהרי: מזל טוב, חלפו 3 שנים.

<אבירם דהרי: אנחנו לא כועסים עליך.

<מיטל הומינר: אני לא כל-כך מצליחה להבין.

<מיטל הומינר: זה הסטטוס שקיבלתי מחברת "נתיבי ישראל".

<אבירם דהרי: הוא לא נכון.

<אבירם דהרי: את רוצה לבדוק ולעדכן אותנו?

<אבירם דהרי: הרגע את אומרת שהם יצאו לביצוע.

<אבירם דהרי: הם לא יצאו לביצוע.

<אבירם דהרי: הם יצאו לתכנון, במקרה הטוב.

<מיטל הומינר: אבדוק את זה עכשיו תוך כדי הישיבה.

מכלוף מיקי זוהר: נבקש לקבל תשובה בכתב לוועדה.

<מיטל הומינר: גם בכתב וגם אבדוק את זה עכשיו תוך כדי הישיבה.

מכלוף מיקי זוהר: תודה רבה.

מכלוף מיקי זוהר: נמשיך עם שירי שניצקי ממשרד הפנים.

מכלוף מיקי זוהר: לפני שאת אומרת משהו אני חייב לומר.

מכלוף מיקי זוהר: היה רצון ברור גם בדיון הקודם – אגב, גם בדיון שהשתתפת בו קודם וגם בדיון הקודם בנושא קריית-גת – לבחון עוד פעם את סוגיית גבולות הרשות והכנסות הרשות, גם לאור ההתפתחות הגדולה שלה מבחינת מספר התושבים שהולך להיות מוכפל כמעט, גם מבחינה גאוגרפית מוניציפלית, שהשטחים הפכו להיות גדולים יותר.

מכלוף מיקי זוהר: ההכנסות נשארו כמעט על כנן.

מכלוף מיקי זוהר: להזכיר למי ששכח, הכנסות הארנונה מן האזרחים שייכנסו לגור בשכונה החדשה לא יכסו אפילו 20%-25% מן ההוצאות שיהיו שם בפועל על האזרחים החדשים שיגיעו לשם.

מכלוף מיקי זוהר: המצב הקיים בלתי אפשרי.

מכלוף מיקי זוהר: דיברנו בזמנו וסיכמנו שתהיה התקדמות ממשית בנושא חלוקת גבולות והכנסות, ביניהן בעיר קריית-גת ושכנותיה.

מכלוף מיקי זוהר: האם יש התקדמות ממשית בנושא?

<שירי שניצקי: אלה שתי סוגיות נפרדות.

<שירי שניצקי: יש את עניין שינוי הגבולות בין קריית-גת לבין שפיר שנוגע לסוגיית הוותמ"ל של קריית-גת מערב.

<שירי שניצקי: זו סוגיה אחת ואכן הוקמה ועדה לפני כשנה, בינואר 2016, והיא לא התכנסה מסיבות שנוגעות לכניסתו לתפקיד של שר הפנים.

מכלוף מיקי זוהר: מה שר הפנים רוצה לעשות?

מכלוף מיקי זוהר: הוא לא רוצה לגמור את הסיפור הזה?

<שירי שניצקי: בהחלט, אין ספק שהסוגיה הזאת צריכה להיפתר וועדת הגבולות צריכה לחזור ולעבוד.

<שירי שניצקי: כפי שאנחנו מעדכנים על הקמת הוועדות הגאוגרפיות, הוועדה הגאוגרפית של אזור הדרום ככל הנראה תעסוק בסוגיה הזאת והיא תקום תוך חודש-חודשיים מבחינת הסוגיה של קריית-גת מערב.

<שירי שניצקי: כמובן לא הגיוני ששכונה חדשה שאמורה להיות שייכת לקריית-גת לא נמצאת בשטח המוניציפלי שלה, אין בזה שום היגיון.

מכלוף מיקי זוהר: את אומרת לוועדה שכפי הנראה לא צריכה להיות בעיה והוועדה שתקום תעביר את השטח המוניציפלי באזור מערב לקריית-גת כדי שהיא זאת שתקים את השכונה החדשה.

<שירי שניצקי: כך אנחנו מעריכים.

<אבירם דהרי: למה צריך ועדה בכלל?

<אבירם דהרי: עושים אד-הוק, ספציפית.

<אבירם דהרי: הרי זה תוכנית של המדינה, לא שלי.

<אבירם דהרי: יד ימין עושה משהו ויד שמאל עושה משהו אחר.

<אבירם דהרי: זה תוכנית של המדינה.

<אבירם דהרי: אומרים: סליחה, עכשיו זה לא עניין של שום דבר, התוכנית קריית-גת מערב כבר עברה ותמ"ל, אז למה העבירו את התוכניות בוותמ"ל ולשם מה רצנו?

<שירי שניצקי: התכנון יכול להימשך ושינוי הגבולות יכול להתבצע במקביל.

<שירי שניצקי: זה לא מונע את המשך התכנון של קריית-גת מערב, זה יכול להמשיך.

<אבירם דהרי: מה אני יכול להמשיך?

<אבירם דהרי: עם מי אני יכול לדבר?

<אבירם דהרי: עם הקבלן?

<אבירם דהרי: עם מי?

<שירי שניצקי: המשרד הוא שמתכנן את האזור הזה, התכנון המפורט יכול להתבצע בוותמ"ל.

<אבירם דהרי: התכנון נגמר.

<אבירם דהרי: יש הפקדה.

<אבירם דהרי: מה ההמשך?

<שירי שניצקי: התכנון המפורט.

<אבירם דהרי: איזה תכנון מפורט?

<אבירם דהרי: אנשים לא מבינים מה הם רוצים.

מכלוף מיקי זוהר: הוא רוצה לשווק.

מכלוף מיקי זוהר: תנו לעבוד.

מכלוף מיקי זוהר: משרד הפנים, תנו לעבוד.

<אבירם דהרי: עכשיו שיווק.

<אבירם דהרי: מה אני אשווק?

<אבירם דהרי: אני לא יכול לשווק.

<אבירם דהרי: זה לא שלי.

<אבירם דהרי: אני יכול למכור דברים שלא שלי?

<אבירם דהרי: זה לא אני החלטתי, זה המדינה החליטה.

מכלוף מיקי זוהר: אני רוצה להיות פרקטי.

מכלוף מיקי זוהר: תאמרי בבקשה לוועדה, תחזרי למשרד לקדם את תהליך הוותמ"ל בתוך שבועות בודדים ולא תוך חודשים, שהנושא באמת יגיע להתקדמות.

<שירי שניצקי: אנחנו דנים בגאוגרפיה באופן קבוע.

מכלוף מיקי זוהר: תיכף נדבר על זה.

מכלוף מיקי זוהר: אני מדבר על נושא השכונה המערבית.

<שירי שניצקי: זה אותו דבר.

<שירי שניצקי: להקים ועדה אד-הוק לכל סוגיה נפרדת לא נכון בדיוק בגלל מה שאתה מציין.

<שירי שניצקי: ברגע שאני מכניסה את סוגיית קריית-גת מערב אנחנו גם צריכים להבין שזה משפיע על היכולות הכלכליות של קריית-גת ולכן גם סוגיית חלוקת ההכנסות נכנסת פנימה.

<אבירם דהרי: אז תעשי את זה באותה ועדה.

<שירי שניצקי: לכן הוועדה הגאוגרפית חייבת לעסוק גם בנושא חלוקת- - -

<אבירם דהרי: שתעסוק בזה, אבל את לא צריכה ועדה גאוגרפית אזורית שתבחן מה קורה בעולם הבא ובעולם ההוא בשביל להחליט על דבר קטן ספציפי נקודתי.

<אבירם דהרי: עוד מילה, אעזור לך.

<אבירם דהרי: מה זה ותמ"ל?

<אבירם דהרי: במקום לעשות את הדיונים הרגילים, מה שקורה בכל המדינה, יש דברים נקודתיים, שהמדינה אומרת: זה נקודתי.

<אבירם דהרי: זה ותמ"ל.

<אבירם דהרי: נקודתי.

<אבירם דהרי: אני עכשיו לוקח שטח, בונה עיר חדשה, נקודתית: קריית-גת מערב.

<אבירם דהרי: אם הם יכולים לעשות את זה, וזה לבד לוקח באופן רגיל מינימום 15 שנים, אם לא יותר, התחילו לעשות את זה וזה לקח שנה.

<אבירם דהרי: אז בסך הכול ועדת גבולות, להעביר את הגבול, לא עושים ועדה נקודתית לזה?

<אבירם דהרי: אז מה הועילו חכמים בתקנתם שעשו ותמ"ל?

<אבירם דהרי: עכשיו הם מחכים למישהו שיעביר את הגבולות ואת ההכנסות.

<שירי שניצקי: יש הרבה מקרים שבהם- - -

<אבירם דהרי: אין הרבה מקרים.

<אבירם דהרי: תראי לי עוד מקרה אחד.

<אבירם דהרי: את המומחית.

<שירי שניצקי: בקריית אתא יש ותמ"ל שכרגע לא נמצא בתחום השיפוט של העיר.

<אבירם דהרי: אבל הוא גמר, יש לו הפקדה?

<שירי שניצקי: אני חושבת שהם בדרך להפקדה.

<אבירם דהרי: בדרך.

<אבירם דהרי: את יודעת מה זה דרך?

<אבירם דהרי: זה שנים.

<אבירם דהרי: הדרך ארוכה.

<שירי שניצקי: עוד דבר נוסף, יש ותמ"ל שנמצא בקריית אתא.

<אבירם דהרי: מתי הוא יעבור?

<שירי שניצקי: אנחנו לא חושבים שזה בסדר אבל זה לא מונע את ההמשך.

<אבירם דהרי: בקריית אתא כמה יחידות דיור, 1,000?

<יקי מואב: זה כן מונע, כך מסביר לך ראש העירייה.

מכלוף מיקי זוהר: גברת שירי שניצקי, מנהלת תחום שינוי גבולות וחלוקת הכנסות, תאמרי לוועדה מתי היא חושבת שהוועדות הגאוגרפיות והאזוריות ביחד עם הוותמ"ל יתכנסו לדון בנושא קריית-גת ויביאו את מסקנותיהן?

<שירי שניצקי: אנחנו מעריכים שבתחילת שנת 2017.

<שירי שניצקי: בינואר 2017 הוועדות כבר מתחילות לפעול.

<שירי שניצקי: הוצאנו קול קורא, עברנו עליו, כלומר השר צריך למנות את החברים ואת יושבי-הראש בוועדות.

<שירי שניצקי: זה קורה ממש בימים אלה, אני מבטיחה לך.

<אבירם דהרי: בינואר 2017 יתחילו לעבוד.

<אבירם דהרי: מתי יסיימו?

<אבירם דהרי: כמה זמן לוקח לוועדה לעבוד?

<אבירם דהרי: 5 שנים בממוצע.

<שירי שניצקי: המטרה של הוועדות הקבועות לקצר תהליכים.

<שירי שניצקי: אנחנו מנסים לא להקים ועדה אד-הוק כל פעם ואז לאסוף את החברים.

<אבירם דהרי: מתי יסיימו?

<שירי שניצקי: אני מקווה מאוד שכל נושא בוועדה יידון הרבה יותר מהר.

<שירי שניצקי: אני לא יכולה להתחייב.

<אבירם דהרי: לא אכפת לי כל נושא.

<אבירם דהרי: אני שואל מתי יגמרו את הדיון בנושא קריית-גת מערב.

<אבירם דהרי: השאלה לא מתי יתחילו.

<שירי שניצקי: זה עניין של נושא.

<קריאה: היא לא יכולה להתחייב, היא לא יודעת.

<אבירם דהרי: אז לשם מה היא באה?

<שירי שניצקי: זה עניין של נושא.

<שירי שניצקי: נושא מסוים מתחיל לעלות לדיון והוא נידון בכל שבוע ושבוע עד אשר הוועדה מגישה דוח.

<אבירם דהרי: זה לא עובד כך, שירי שניצקי, בחיים זה לא עובד כך.

<אבירם דהרי: אומרים לאדם: תשמע, בוא תעשה לי מקלחת.

<אבירם דהרי: לא מתי שתסיים אלא אני צריך את המקלחת הזאת תוך שבועיים.

<אבירם דהרי: מה זה "מתי שהוא יסיים"?

<אבירם דהרי: אז הוא יסיים מתי שבא לו.

<אבירם דהרי: הוא יגיד לך: אני מבטיח לבוא כל יום.

<שירי שניצקי: הוועדות עובדות בצורה יעילה ואפקטיבית ומתעתדות להתכנס בכל שבוע, בניגוד למה שקורה היום.

<אבירם דהרי: נכון, אז מי מבטיח?

<אבירם דהרי: אם הם יתכנסו בכל שבוע, כמה שבועות נדרשים?

מכלוף מיקי זוהר: כמה שבועות נדרשים?

<שירי שניצקי: אני מעריכה שזה עניין של מספר חודשים.

<אבירם דהרי: זאת אומרת, מתי יהיו מסקנות?

<אבירם דהרי: מתי השר יחתום?

<שירי שניצקי: קשה לי מאוד להתחייב על מועד.

<אבירם דהרי: ועכשיו תדמיין לעצמך שיהיו באמצע בחירות.

<אבירם דהרי: זהו, הלך.

<אבירם דהרי: נחכה עוד שנה, יבוא שר חדש.

<אבירם דהרי: לא חייבים בחירות, מספיק שייכנס שר חדש.

מכלוף מיקי זוהר: אם יש בחירות – הכול הלך.

מכלוף מיקי זוהר: אבל הצפי כרגע לבחירות הוא ספטמבר 2019 אז יש זמן.

<אבירם דהרי: מספיק שאני לא יודע מה יקרה.

<אבירם דהרי: חכה עד שיאתרו אנשים.

<שירי שניצקי: הם אותרו.

<שירי שניצקי: רק צריך למנות אותם.

<אבירם דהרי: שימנו אותם היום לגבי קריית-גת.

מכלוף מיקי זוהר: אדוני, אני אומר לך שאני מתכוון לערוך דיון נפרד, שירי שניצקי תוזמן אליו, את תהיי כוכבת הדיון, בנושא גבולות והכנסות במדינת ישראל.

מכלוף מיקי זוהר: זה חלק מן הצדק החלוקתי והשוויון החברתי, זה ה-mainstream של הוועדה.

מכלוף מיקי זוהר: יהיה דיון מקיף בנושא.

מכלוף מיקי זוהר: גם אסיק מסקנות ואנחנו גם נעקוב אחרי התקדמות הוועדות הגאוגרפיות.

מכלוף מיקי זוהר: אחד מן הנושאים החשובים שהוועדה תעסוק בהם היא התקדמות הוועדות הגאוגרפיות, תוך כדי ישיבות מעקב, עם דגשים מסוימים על רשויות מסוימות.

מכלוף מיקי זוהר: נביא לכאן ראשי רשויות מקומיות שיאמרו את דבריהם.

מכלוף מיקי זוהר: זאת אומרת, יש לנו גם שיתוף פעולה.

מכלוף מיקי זוהר: אגב, זה סיכום עם השר.

<שירי שניצקי: בשמחה.

מכלוף מיקי זוהר: התשובה ברורה ואנחנו נעקוב אחר זה.

מכלוף מיקי זוהר: בקצרה דוקטור רחל קטושבסקי ממינהל התכנון ולאחר מכן סיכום הדיון.

<רחל קטושבסקי: אני לא יכולה לחלק לא מחלפים ולא כבישים אבל אני רק רוצה להגיד שאני תומכת מאוד במה שהציג ראש העירייה.

מכלוף מיקי זוהר: גם אני, אגב.

<רחל קטושבסקי: אני מתארת לעצמי.

<רחל קטושבסקי: אני רוצה להגיד שזה לא רק היבט טכני, אם יש כביש או אין כביש.

<רחל קטושבסקי: מדובר פה על הכפלה ושילוש של קריית-גת, אם זה בחלק הצפוני ואם זה בחלק המערבי.

<רחל קטושבסקי: אם אין את התשתיות המחברות בצורה ראויה פשוט מבחינה חברתית זה יקרוס.

<רחל קטושבסקי: לכן העובדה ש"נתיבי ישראל" עוד לא התחילו את העבודה, מדברים על 2019, מעבר לעובדה שאנשים לא יוכלו לצאת משם ושיהיו "פקקים" בבוקר ואנשים לא רוצים להגיע לקריית-גת כדי להיתקע בפקקים, הם באים לשם כי הם מצפים לאיכות חיים טובה יותר מאשר במרכז שממנו הם באים, לפחות מבחינת נגישות, אז אין מה לדבר על שילוב בין החלק הוותיק של העיר לחלק החדש של העיר, אין מה לדבר על זה שילדים יעברו לקבל שירותים בחלק הוותיק, ממתנ"ס, מבריכת שחייה, מספרייה עירונית, מרחוב קניות, אין מה לדבר.

<רחל קטושבסקי: לכן זה לא רק עניין טכני, אם אפשר לעבור או אי אפשר לעבור, אלא האם העיר קריית-גת תוכל לצמוח כעיר אחת איכותית או שייווצרו 3 ערים נפרדות שלא יהיה ביניהן שום קשר וזה בכייה לדורות.

מכלוף מיקי זוהר: תודה רבה.

מכלוף מיקי זוהר: לפני שאסכם את הדיון אני רוצה לשמוע ממשרד התחבורה האם יש איזו תשובה.

<מיטל הומינר: עדיין אין תשובה מ"נתיבי ישראל".

<מיטל הומינר: אברר את זה מול החברה ואעדכן את הוועדה.

מכלוף מיקי זוהר: נדרוש את זה בכתב, כפי שציינתי.

מכלוף מיקי זוהר: גברתי מנהלת הוועדה, נרצה לקיים דיון בנושא הוועדות הגאוגרפיות ודיוני מעקב – היכן הן עומדות, איך הן מתקדמות, מתי מונו אנשים או לא מונו.

מכלוף מיקי זוהר: אנחנו רוצים לעקוב ולראות שזה קורה מהר.

מכלוף מיקי זוהר: מסקנות הוועדה: 1) הוועדה מתרשמת כי האגף הכלכלי במשרד האוצר והמדיניות הרווחת של הממונה על תקצוב הסכמי-הגג מכשיל באופן מובהק את מטרות השר והממשלה לפתרון מצוקת הדיור במדינת ישראל.

מכלוף מיקי זוהר: 2) עיכוב העברת המשאבים מונע את התקדמות הפרויקטים בכרמי גת באופן ספציפי ומעכב בפועל ובאופן משמעותי את אכלוס הרוכשים בפרויקט.

מכלוף מיקי זוהר: 3) חוסר היערכות זה פוגע באופן נחרץ בתפקודה הכלכלי של עיריית קריית-גת ועל כן סביר בעיני הוועדה כי הרשות לא תוכל לקדם את תהליך האכלוס ואף תדרוש, או תשמור לעצמה את הזכות לדרוש באופן משפטי שיפוי מן המדינה לאור הממצאים שמוצגים פה בוועדה.

מכלוף מיקי זוהר: 4) הוועדה קובעת כי הסכם-הגג שנחתם בין מדינת ישראל לעיריית קריית-גת אינו הוגן ולא מוצדק מבחינה כלכלית כלפי עיריית קריית-גת ועל הממונים – כמובן שר האוצר – לפתוח הסכם זה ולדון בו מחדש לאלתר.

מכלוף מיקי זוהר: 5) הוועדה מתריעה בפני משרד האוצר כי היא שומרת לעצמה את הזכות להשתמש בצו הבאה על מנת לקבל את התשובות והמענה לשאלותיה.

מכלוף מיקי זוהר: 6) הוועדה תנהל המשך דיון בנושא זה, תוך שימת דגש על התקדמות הדברים בהתאם למה שהועלה בוועדה היום ובדיון הקודם שנערך בנושא.

מכלוף מיקי זוהר: הוועדה מודה לכל החברים שהשתתפו בדיון.

מכלוף מיקי זוהר: הישיבה נעולה.